**Ministru kabineta noteikumu projekta** **„Noteikumi par darbības programmas „Uzņēmējdarbība un inovācijas” papildinājuma 2.2.1.1.aktivitāti „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” sākotnējās ietekmes novērtējuma ziņojums (anotācija)**

|  |  |
| --- | --- |
| **I.Tiesību akta projekta izstrādes nepieciešamība** | |
| 1. Pamatojums | Noteikumu projekts sagatavots, pamatojoties uz Ministru kabineta iekārtas likuma 31.panta pirmās daļas 3.punktu. |
| 2. Pašreizējā situācija un problēmas | 2008.gada 16.jūlijā Latvijas Republikas valdība (turpmāk - valdība), kuru pārstāv Ekonomikas ministrija kā Eiropas Savienības fondu atbildīgā iestāde, īstenojot Eiropas Savienības fondu līdzfinansēto 2.2.1.1.aktivitāti „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” (turpmāk – aktivitāte), noslēdza līgumu ar Eiropas Investīciju fondu (turpmāk – EIF) par Eiropas Savienības struktūrfondu ieguldījuma fonda ieviešanu (turpmāk – Līgums). Līgums tika apstiprināts ar Ministru kabineta 2008.gada 10.jūlija noteikumiem Nr.534 „Par Latvijas Republikas valdības un Eiropas Investīciju fonda līgumu par Eiropas Savienības struktūrfondu ieguldījumu fonda ieviešanu”. Līgumā paredzēts, ka trīs gadus pēc līguma noslēgšanas EIF ieguldījumu fonda ieviešanu var nodot SIA „Latvijas Garantiju aģentūra” (turpmāk - LGA) vai citai institūcijai.2011.gada 16.jūlijā aprit trīs gadi kopš līguma noslēgšanas, tādēļ Ekonomikas ministrija izstrādāja koncepciju par ieguldījumu fonda turpmāku ieviešanu, kura apstiprināta ar 2011.gada 22.augusta Ministru kabineta rīkojumu Nr.399 „Par [Eiropas Reģionālās attīstības fonda](http://www.l2d.lv/l.php?doc_id=150175) [ieguldījumu fonda](http://www.l2d.lv/l.php?doc_id=182993) ieviešanas koncepciju” (turpmāk – MK rīkojums Nr.399). Koncepcijā tika piedāvāti četri ieguldījumu fonda ieviešanas varianti:  1. aktivitātes ieviesēja izvēle ar publiskā iepirkuma starpniecību;  2. sadarbības turpināšana ar EIF;  3. nacionālās finanšu institūcijas – LGA izraudzīšanās par aktivitātes ieviesēju;  4. nacionālās finanšu institūcijas – VAS „Latvijas Hipotēku un zemes banka” vai attīstības institūcijas izraudzīšanās par aktivitātes ieviesēju.  Saskaņā ar MK rīkojuma Nr.399 1.punktu tika atbalstīts [Eiropas Reģionālās attīstības fonda](http://www.l2d.lv/l.php?doc_id=150175) [ieguldījumu fonda](http://www.l2d.lv/l.php?doc_id=182993) ieviešanas koncepcijas risinājuma 3.variants, proti, noteikt LGA par ieguldījumu fonda ieviesēju, ievērojot [Eiropas Reģionālās attīstības fonda](http://www.l2d.lv/l.php?doc_id=150175) [ieguldījumu fonda](http://www.l2d.lv/l.php?doc_id=182993) ieviešanas koncepcijā (turpmāk – koncepcija) ietverto tiesisko izvērtējumu.  MK rīkojuma Nr.399 4.punktā tika uzdots Ekonomikas ministrijai izstrādāt un iesniegt izskatīšanai [Ministru kabinetā](http://www.l2d.lv/l.php?doc_id=190612) noteikumu projektu par [ieguldījumu fonda](http://www.l2d.lv/l.php?doc_id=182993) ieviešanas funkciju nodošanu LGA un [ieguldījumu fonda](http://www.l2d.lv/l.php?doc_id=182993) ieviešanas kārtību. Pamatojoties uz minēto, Ekonomikas ministrija ir izstrādājusi Ministru kabineta noteikumu projektu.  Koncepcijā norādīts, ka, slēdzot līgumu ar LGA, nav piemērojama Publisko iepirkumu likumā iekļautā iepirkuma procedūra, jo LGA nepastāv peļņas gūšanas nolūks, kā arī LGA atbilst Publisko iepirkumu likuma 3.panta pirmās daļas 7.punktā noteiktajam izņēmuma gadījumam likuma piemērošanā. Publisko iepirkumu likuma 3.panta pirmā daļas 7.punkts nosaka, ka publiskā iepirkuma procedūru nepiemēro, ja pasūtītāja (Ekonomikas ministrijas) kontrole pār izpildītāju (LGA) ir tāda pati kā tā, ko pasūtītājs (Ekonomikas ministrija) veic pār saviem dienestiem, un ja izpildītājs īsteno savas galvenās darbības (valsts atbalsta programmu ieviešana) kopā ar pasūtītāju, kas ir tās kapitāla daļu turētāja. Attiecīgais princips tiek definēts kā „iekšējo attiecību” (*in house*) princips.  Savukārt atbilstoši Regulas Nr.1083/2006 44.pantā noteiktajam Ieguldījuma fonda izveidošana publiskā iepirkuma ceļā pēc būtības paredz pakalpojuma līguma slēgšanu par ieguldījuma fonda apsaimniekošanu, ieguldījuma fonda īpašumtiesības saglabājot pakalpojuma ņēmējam - Latvijas Republikai. Tādejādi ņemot vērā, ka Publisko iepirkumu likuma 3.pantā iekļautie līgumi pēc būtības ir pakalpojuma līgumi, kuriem piemērojams izņēmums procedūras piemērošanā, uzskatāms, ka, līgums ar LGA ir pakalpojuma līgums. Pamatojoties uz augstāk minēto, Ministru kabineta noteikumu projektā ir norādīts, ka LGA ieguldījuma fonda aktīvus un saistības saņem kā pārvaldībā nodotus aktīvus un saistības ar uzdevumu.  LGA pārņems šādus ieguldījumu fonda aktīvus un saistības:   * 2010.gada 20.janvāra līgums par ieguldījumiem „BaltCap Latvia” riska kapitāla fondā; * 2010.gada 11.jūnija līgums par ieguldījumiem „Imprimatur Capital” sēklas kapitāla fondā; * 2010.gada 11.jūnija līgums par ieguldījumiem „Imprimatur Capital” uzsākšanas kapitāla fondā; * 2010.gada 26.marta līgums ar A/S „SEB banka” par aizdevuma instrumenta ieviešanu; * 2010.gada 26.marta līgums ar A/S „Swedbank” par aizdevuma instrumenta ieviešanu. * Valsts kasē ieguldītie ieguldījumu fonda līdzekļi saskaņā ar līgumiem, kas noslēgti ar Valsts kasi; * līdzekļi, kas noguldīti Eiropas Investīciju fonda operacionālajā kontā.   Saistību apjoms sīkāk aprakstīts ar MK rīkojumu Nr.399 apstiprinātajā koncepcijā. |
| 3. Saistītie politikas ietekmes novērtējumi un pētījumi | Nav. |
| 4. Tiesiskā regulējuma mērķis un būtība | Noteikumu projekts paredz noteikt kārtību, kādā īsteno aktivitāti, ievieš ieguldījumu fondu, kā arī nosaka ieguldījumu fonda ieviesēju. |
| 5. Projekta izstrādē iesaistītās institūcijas | Nav. |
| 6. Iemesli, kādēļ netika nodrošināta sabiedrības līdzdalība | Nav. |
| 7. Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Tiesību akta projekts neradīs tiešu ietekmi uz sabiedrību. Tiesību akta projekts nosaka, kā ieguldījumu fonda ieviešanu pēc pārņemšanas no EIF ieviesīs LGA. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav. |
| 3. | Tiesiskā regulējuma finansiālā ietekme | Noteikumu projekts neparedz izmaiņas kopējā komersantiem pieejamā Eiropas Savienības fondu finansējuma apjomā. Tiesību akta rezultātā samazināsies ieguldījumu fonda ieviešanas izmaksas. |
| 4. | Tiesiskā regulējuma nefinansiālā ietekme | Noteikumu projekts noteiks nacionālo finanšu institūciju par ieguldījumu fonda ieviesēju, šādi samazinot ieviešanas izmaksas, attīstot nacionālās institūcijas kapacitāti un paātrinot sadarbību starp ieguldījumu fonda ieviesēju un Ekonomikas ministriju. |
| 5. | Administratīvās procedūras raksturojums | Nav attiecināms. |
| 6. | Administratīvo izmaksu monetārs novērtējums | Nav attiecināms. |
| 7. | Cita informācija | Nav. |

**Anotācijas III, IV sadaļas nav attiecināmas.**

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Padomes 2006.gada 11.jūlija Regula (EK) Nr.[1083/2006](http://eur-lex.europa.eu/LexUriServ/LexUriServ.do?uri=CELEX:32006R1083:LV:HTML), ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.[1260/1999](http://eur-lex.europa.eu/LexUriServ/LexUriServ.do?uri=CELEX:31999R1260:LV:HTML).  Komisijas 2006.gada 8.decembra Regula (EK) Nr.[1828/2006](http://eur-lex.europa.eu/LexUriServ/LexUriServ.do?uri=CELEX:32006R1828:LV:HTML), kas paredz noteikumus par to, kā īstenot Padomes Regulu (EK) Nr.[1083/2006](http://eur-lex.europa.eu/LexUriServ/LexUriServ.do?uri=CELEX:32006R1083:LV:HTML), ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr.[1080/2006](http://eur-lex.europa.eu/LexUriServ/LexUriServ.do?uri=CELEX:32006R1080:LV:HTML) par Eiropas Reģionālās attīstības fondu. |
| 2. | Citas starptautiskās saistības | Nav. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Padomes 2006.gada 11.jūlija Regula (EK) Nr.[1083/2006](http://eur-lex.europa.eu/LexUriServ/LexUriServ.do?uri=CELEX:32006R1083:LV:HTML), ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.[1260/1999](http://eur-lex.europa.eu/LexUriServ/LexUriServ.do?uri=CELEX:31999R1260:LV:HTML) | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. |
| 44.panta a) apakšpunkts | 29.1.apakšpunkts | ES tiesību akta vienība tiek ieviesta pilnībā. | MK noteikumu projekts neparedz stingrākas prasības nekā ES tiesību akta vienība. |
| 44.pants | 34.punkts | ES tiesību akta vienība tiek ieviesta pilnībā. | MK noteikumu projekts neparedz stingrākas prasības nekā ES tiesību akta vienība. |
| Attiecīgā ES tiesību akta datums, numurs un nosaukums | Komisijas 2006.gada 8.decembra Regulas (EK) Nr.[1828/2006](http://eur-lex.europa.eu/LexUriServ/LexUriServ.do?uri=CELEX:32006R1828:LV:HTML), kas paredz noteikumus par to, kā īstenot Padomes Regulu (EK) Nr.[1083/2006](http://eur-lex.europa.eu/LexUriServ/LexUriServ.do?uri=CELEX:32006R1083:LV:HTML), ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr.[1080/2006](http://eur-lex.europa.eu/LexUriServ/LexUriServ.do?uri=CELEX:32006R1080:LV:HTML) par Eiropas Reģionālās attīstības fondu | | |
| 43.panta 2.punkts | 10.punkts | ES tiesību akta vienība tiek ieviesta pilnībā. | MK noteikumu projekts neparedz stingrākas prasības nekā ES tiesību akta vienība. |
| 43.panta 3.punkts | 22.punkts  23.punkts | ES tiesību akta vienība tiek ieviesta pilnībā. | MK noteikumu projekts neparedz stingrākas prasības nekā ES tiesību akta vienība. |
| 43.panta 4.punkts | 16.2.apakšpunkts; 17.punkts; 23.6.apakšpunkts | ES tiesību akta vienība tiek ieviesta pilnībā. | MK noteikumu projekts neparedz stingrākas prasības nekā ES tiesību akta vienība. |
| 43.pants | 21.punkts; | ES tiesību akta vienība tiek ieviesta pilnībā. | MK noteikumu projekts neparedz stingrākas prasības nekā ES tiesību akta vienība. |
| 44.pants | 21.punkts; | ES tiesību akta vienība tiek ieviesta pilnībā. | MK noteikumu projekts neparedz stingrākas prasības nekā ES tiesību akta vienība. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | Nav attiecināms. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. | | |
| Cita informācija | Nav. | | |

|  |  |  |
| --- | --- | --- |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav attiecināms. | |
| A | B | C |
| Nav. | Nav. | Nav. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms. | |
| Cita informācija | Nav. | |

**Anotācijas VI sadaļa nav attiecināma.**

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| 1. Projekta izpildē iesaistītās institūcijas | Noteikumu projekta izpildē ir iesaistīta Ekonomikas ministrija, Finanšu ministrija, EIF, Valsts kase un LGA. |
| 2. Projekta izpildes ietekme uz pārvaldes funkcijā | Noteikumu projekta izpildi nodrošinās Ekonomikas ministrija, Finanšu ministrija, Valsts kase un LGA. |
| 3. Projekta izpildes ietekme uz pārvaldes institucionālo struktūru. Jaunu institūciju izveide | Noteikumu projekta izpildei nav nepieciešams radīt jaunas institūcijas. |
| 4. Projekta izpildes ietekmes uz pārvaldes institucionālo struktūru. Esošu institūciju likvidācija | Noteikumu projekta izpildei nav nepieciešams likvidēt esošās institūcijas. |
| 5. Projekta izpildes ietekmes uz pārvaldes institucionālo struktūru. Esošu institūciju reorganizācija | Noteikumu projekta izpildei nav nepieciešams reorganizēt esošās institūcijas. |
| 6. Cita informācija | Nav. |

Ekonomikas ministrs A.Kampars

Vīza:

Valsts sekretārs J.Pūce

14.10.2011 11:03

Gatis Sniedziņš

67013044; Gatis.Sniedzins@em.gov.lv